Diari Oficial de la Generalitat Valenciana


Sumari del DOGV 9981, del 12-11-2024 (2024/11190)

RESOLUCIÓ de 7 de novembre de 2024, del Rectorat, per la qual se suspén la celebració del primer exercici de les proves selectives d'accés al grup A, subgrup A1, sector administració especial de la categoria de tècnic superior en l'àrea financera, comptable i estadística, pel sistema de concurs oposició (codi: 2021/P/FC/C/34), corresponent a l'OOP de l'any 2018, i de la categoria de tècnic superior en l'àrea economicoadministrativa, pel sistema de concurs oposició (codi: 2021/P/FC/C/35), corresponent a les OOP dels anys 2018, 2019 i 2020.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9981

Data del DOGV
:   12-11-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/11291

CVE
:   LBGN-U-5592-45521

Data del document
:   07-11-2024

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * desastre natural

La depressió aïllada en nivells alts (DANA) que ha tingut lloc entre el 28 d'octubre i el 4 de novembre de 2024, ha provocat greus inundacions en diversos municipis de la província de València, amb la interrupció de serveis essencials, com són els relatius al transport de persones i accés a les telecomunicacions. Per aquest motiu, i en virtut de les competències atribuïdes per l'article 63 dels Estatuts de la Universitat Politècnica de València, aprovats pel Decret 122/2024, de 24 de setembre, del Consell,

RESOLC

*Primer*

Suspendre la celebració del primer exercici de les proves selectives d'accés al grup A, subgrup A1, sector d’administració especial, categoria de tècnic superior en l'àrea financera, comptable i estadística, pel sistema de concurs oposició (codi: 2021/P/FC/C/34), corresponent a l'oferta d'ocupació pública de l'any 2018, i del primer exercici de les proves selectives d'accés al grup A, subgrup A1, sector d’administració especial, categoria de tècnic superior en l'àrea economicoadministrativa, pel sistema de concurs oposició (codi: 2021/P/FC/C/35), corresponent a les ofertes d'ocupació pública de l'any 2018, any 2019 i any 2020.

*Segon*

Mitjançant resolució del Rectorat de la UPV es fixarà, amb la suficient antelació, la data de celebració de les esmentades proves quan la conjuntura en permeta el normal desenvolupament.

Contra la present resolució, que posa fi a la via administrativa, la persona interessada pot interposar-hi un recurs contenciós administratiu davant el jutjat contenciós administratiu corresponent, en el termini de dos mesos comptadors des de l'endemà de la recepció de la notificació; així mateix, amb caràcter potestatiu, s'hi pot interposar recurs de reposició, en el termini d'un mes des de l'endemà de la notificació, davant el mateix òrgan que ha dictat la resolució. Tot això de conformitat amb el que estableixen els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.

  

València, 7 de novembre de 2024

José Esteban Capilla Romá

Rector